ઓગસ્ટ માસનો પહેલો રવિવાર એટલે ફ્રેન્ડશીપ ડે.મિત્રો સાથે મળીને આનંદ, મોજ, મસ્તી ને ખુશીઓ વહેંચવાનો દિવસ. આ દિવસને લોકો પોતાના ખાસ અને અંગત મિત્રો સાથે મળીને કે તેમને યાદ કરીને ઉજવે છે, ત્યારે આ જ દિવસે તા.5/8/2018ના રોજ વોટસઅપ પર છેલ્લા કેટલાય વર્ષોથી ચાલતા એક ગૃપ ” ફ્રેન્ડ્સ પ્રજા ગૃપ ” દ્વારા બ્લડ ડોનેશન કેમ્પનું આયોજન કરવામાં આવ્યું હતું. જેમાં તેમની સાથે લાયન્સ ક્લબ ઓફ અમદાવાદ આર્ટીસન, ઝાયડસ હોસ્પિટલ અને સિમ્સ હોસ્પિટલ (ઓર્ગન ડોનેશન અવેરનેસ કેમ્પેઇન) પણ જોડાયા હતા અને અનોખી રીતે ફ્રેન્ડશીપ ડેની ઉજવણી કરવામાં આવી. સોશિયલ મિડીયાનો સાચો અને યોગ્ય ઉપયોગ જો કોઇ કરતું હોય તો તે ફ્રેન્ડ્સ પ્રજા ગ્રુપ છે. વારંવાર અનેક સામાજીક પ્રવૃર્તિઓ તેઓ કરતા રહે છે. જેમા લો ગાર્ડન, અમદાવાદ ખાતે શ્રી ઠાકોરભાઈ દેસાઈ હોલમાં ઝાયડસ હોસ્પિટલ ના સહયોગથી ” બ્લડ ડોનેશન કેમ્પ ” નું આયોજન કર્યું હતું. સવારે 9થી 12ના સમય દરમિયાન 54 જેટલા યુનિટ એકત્ર કરવામાં આવ્યા હતા. દરેક બ્લડ ડોનેટ કરનારને ફ્રેન્ડ્સ પ્રજા અને સિમ્સ હોસ્પિટલ તરફથી ટીશર્ટ્સ અને કાચના મગ ટોકન રૂપે આપવામાં આવ્યા હતા. કાર્યક્રમને સફળ બનાવનાર દરેકને એવોર્ડ દ્વારા સન્માનિત કરવામાં આવ્યા હતા.